Jens

Jens er et dansk og frisisk mannsnavn, som er dannet av det greske navnet Johannes, «Gud er nådig». Navnet er Danmarks mest brukte mannsnavn, og er også svært vanlig på Grønland og Færøyene. Det er dokumentert i Danmark-Norge siden 1300-tallet.

Etymologi
Jens er en opprinnelig lavtysk, dansk og sør-svensk variant av Jöns, som er en svensk kortform av Jönis. Dette var en variant av Jonis, den gammelsvenske formen av Johannes, med opprinnelse i det greske navnet Ioannes som betyr «Gud er nådig». 

Navnet har gitt opphav til etternavnene Jensen, Jenssen, og Jensén.

Utbredelse
Jens er kjent i Danmark-Norge fra 1300-tallet og i Sverige fra 1842. Formen Jöns er kjent brukt i Sverige fra 1422.

Jens var et vanlig navn i Norge i middelalderen. Over 50 forskjellige personer med navnet er nevnt i Regesta Norvegica.Regesta Norvegica 
Jens var et vanlig mannsnavn i Norge på 1500-tallet. Over 340 personer med navnet er nevnt i Norske Lensrekneskapsbøker 1548-1567. Navnet ble oftest skrevet som Jenns, men Jens var også mye brukt.
I Norge var navnet også blant de mest populære navnene på nyfødte på 1600-, 1700- og 1800-tallet, men har siden falt i popularitet. 

I Danmark var Jens et svært populært navn på guttebarn født i perioden ca. 1900–1970. Navnet har tradisjonelt vært mest brukt nord og vest på Jylland.

I Tyskland var Jens et populært navn på guttebarn født i perioden ca. 1940–1980.

I Sverige var navnet mest brukt i perioden i 1970- og 1980-årene, spesielt i Skåne. Formen Jöns var mest brukt i 1910- og 1920-årene.

Jens har navnedag 24. juni i Finland, 24. september i Norge og 29. mars i Sverige.

Jens er i dag det mest brukte mannsnavnet i Danmark. Navnet er også vanlig på Grønland og Færøyene og i Norge, Sverige, Belgia, Tyskland og Nederland.

|}

Kjente personer med navnet
Personene i listen er ordnet kronologisk etter fødselsår.
 Jens Juel (1580–1634), dansk adelsmann og riksstattholder i Norge
 Jens Bjelke (1580–1659), kansler i Norge
 Jens Zetlitz (1761–1821), norsk dikter
 Jens Christian Djurhuus (1773–1853), færøysk poet
 Jens Bratlie (1856–1939), norsk politiker og statsminister
 Jens Tvedt (1857–1935), norsk forfatter, lærer og bibliotekar
 Jens Hundseid (1883–1965), norsk politiker og statsminister
 Jens Arup Seip (1905–1992), norsk historiker
 Jens Book-Jenssen (1910–1999), norsk sanger, revyartist og tekstforfatter
 Jens Otto Krag (1914–1978), dansk politiker og statsminister
 Jens Bolling (1915–1992), norsk skuespiller
 Jens Christian Hauge (1915–2006), norsk advokat, tidligere hjemmefrontmann, politiker og industribygger
 Jens Evensen (1917–2004), norsk politiker
 Jens Christian Skou (1918–), dansk kjemiker, vinner av Nobelprisen i kjemi i 1997
 Jens Bjørneboe (1920–1976), norsk forfatter
 Jens Ulltveit-Moe (1942–), norsk forretningsmann
 Jens P. Heyerdahl (1943–), norsk forretningsmann
 Jens Fink-Jensen (1956–), dansk forfatter, komponist og fotograf
 Jens Wendelboe (1956–), norsk musiker og komponist
 Bjørn Jens (1958–), norsk countrysanger
 Jens Stoltenberg (1959–), norsk politiker, statsminister og generalsekretær i NATO
 Uwe-Jens Mey (1963–), tysk skøyteløper
 Jens Weißflog (1964–), tysk skihopper
 Jens Lehmann (1969–), tysk fotballspiller
 Jens Voigt (1971–), tysk syklist
 Jens Arne Svartedal (1976–), norsk langrennsløper
 Jens Lekman (1981–), svensk popmusiker
 Jens Salumäe (1981–), estisk skihopper

Annen bruk av navnet
 Jens Petrus Andersen, hovedrollefigur i barne-TV-serien Jul i Skomakergata
 Pikenes Jens, et uttrykk for en kvinnebedårer eller skjørtejeger
 Jens Pikenes, frontfigur og kvinnebedårer i det parodiske coverbandet Penthouse Playboys

Se også
 Jensen

Referanser

 Eksterne lenker 


Kategori:Mannsnavn